Paranapanema

Paranapanema () – upė pietryčių Brazilijoje, San Paulo ir Paranos valstijose; Paranos upės kairysis intakas. Prasideda 900 m aukštyje Brazilijos plokščiakalnyje, Paranapiakabos kalnagūbryje.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Teka šiuo plokščiakalniu į vakarus daugiausia giliu slėniu, pradžioje San Paulo valstija, vėliau sudaro ribą tarp Paranos ir San Paulo valstijų. Įteka į Paraną ties Porto Maringos gyvenviete.

Didžiausi intakai: Apiai Gvasu, Itararė, Das Sinzasas, Tibažis, Pirapo (kairieji), Itapetininga, Pardas (dešinieji).

Vaga slenkstėta, yra krioklių. Vasarą dažni poplūdžiai. Ant Paranapanemos įrengta hidroelektrinių kaskada (Žurumirino, Kapivaros, Šavanteso ir kt.). Laivuojama 80 km nuo žiočių.

Didžiausi prie upės įsikūrę miestai: Parnapanema, Piražu, Orinjosas, Teodoro Sampajas. Upės baseine auginama kava, medvilnė.

 Šaltiniai 

Kategorija:Brazilijos upės